A pásztorlány dala
Kis rózsa, szép rózsa,
     Gyönge virágszál!
Szeretőd ha volna,
     Így nem hervadnál;
De hervadsz mint magam,
     Hull kis leveled:
Kedves ifjuságom
     Hull el itt veled.

Kis rózsa, szép rózsa,
     Vársz-e még tavaszt?
Jaj nekünk! örökre
     Elvesztettük azt.
Más virág fog állni
     Száraz ágadon,
Más leány örűlni
     Puszta dombomon.
Versek
Vörösmarty Mihály
Magyar irodalom 1772-től 1849-ig